2019 | 08 | 12

Miskolc Megyei Jogú Város Polgármesteri Hivatala

TOP-7.1.1-16-H-001-5

Sajtóközlemény

**MEGJELENT AZ AVASI HORIZONT HELYI KÖZÖSSÉG LEGÚJABB PÁLYÁZATI FELHÍVÁSA**

**A Terület- és Településfejlesztési Operatív Program keretében pályázni lehet a Közösségi szinten irányított helyi fejlesztések – angol elnevezésén Community-led local development (CLLD) – megvalósítására. Az Avasi Horizont Helyi Közösség a Helyi Közösségi Fejlesztési Stratégiában megfogalmazott *„*Közösségi terekben megvalósuló programok támogatása, civil szervezetek hálózatépítésének, együttműködésének fejlesztése” című pályázati felhívás keretében 0,5 millió és 7 millió forint közötti, vissza nem térítendő támogatást biztosít a pályázóknak a rendelkezésre álló forrás erejéig.**

Az Avas városrészben működő civil szervezetek a közösségi élet kiemelt szereplői. A támogatás célja a civil működés megerősítése, ezen belül közösségi programok, kompetenciafejlesztések, hálózatépítés és együttműködés szervezése és megvalósítása. Ezek együttesen az akcióterületen létrejövő Civil Ház, mint kulcsprojekt kapacitásának hatékony kihasználását is elősegítik.

A felhívásra Miskolc Megyei Jogú Város Önkormányzata, Miskolc Megyei Jogú Város Önkormányzatának többségi tulajdonában lévő gazdasági társaságai, a Magyarország területén alapított és miskolci székhellyel/telephellyel rendelkező közalapítványok, jogi személyiségű civil szervezetek és nonprofit gazdasági társaságok nyújthatnak be pályázatot.

Jelen felhívás keretében kizárólag olyan kérelmek támogathatók, melyek megfelelnek a fenti célkitűzésnek.

Az összességében 22 millió forint forrásalapot kínáló felhívás európai uniós támogatással, a Széchenyi 2020 program keretében valósul meg.

Bővebb információ a projektről és a pályázati lehetőségekről a [www.avasclld.hu](http://www.avasclld.hu) oldalon található.